Gandia contracta trenta persones gràcies a una ajuda del SEPE per millorar els espais verds
28 juny 2022

## Gandia contracta trenta persones gràcies a una ajuda del SEPE per millorar els espais verds28 juny 2022Última actualització: 28 juny 2022

![](../gestion/img/3888beaf688a3759c9229246cc5efe9a0ff13654fbbb942db47efd67b36378e8.jpg)  
  

Aquest matí l'alcalde de Gandia, José Manuel Prieto, acompanyat per les regidores Alícia Izquierdo i Carmen Fuster, responsables de les àrees de Medi Ambient i de Personal, respectivament, han mantingut una trobada amb els trenta treballadors del sector agrícola que durant els pròxims tres mesos faran treballs per a l'administració local gràcies a una ajuda de 240.000 euros del programa SEPE de Natura Agrícola.

Tal com ha explicat Prieto, amb aquesta iniciativa s'aconsegueix millorar les zones verdes i l'espai forestal. "_Es tracta de 26 peons i capatassos i quatre enginyers tècnics agrícoles. Ells ens ajudaran a continuar millorant Gandia i els seus espais verds que durant l'estiu necessiten més cura i vigilància_".

Pel que fa a les zones on actuaran els treballadors, Alícia Izquierdo, ha detallat que les diferents quadrilles faran actuacions a la zona del riu, Ullals, Castell de Bairén i la platja de l'Auir. "_És una feina que agraïm molt perquè millora totes les zones on s'actua_".